b'\n_START_ARTICLE_\nLaim\xc4\x97 akimirksniu\n_START_SECTION_\nTurinys\n_START_PARAGRAPH_\nJabezas Stounas svajoja tapti ra\xc5\xa1ytoju, ta\xc4\x8diau jo knygos nedomina nei vieno leid\xc4\x97jo. Kuomet jo draugui D\xc5\xbeulijui pavyksta parduoti savo pirm\xc4\x85j\xc4\x85 knyg\xc4\x85, desperacijos apimtas Stounas pasiry\xc5\xbe\xc4\x99s perduoti siel\xc4\x85 velniui, kad tik ir jam pasisekt\xc5\xb3. Netrukus jo namuose apsilanko \xc5\xbeavia mergina prisideng\xc4\x99s velnias, kuris pasi\xc5\xablo mainais \xc4\xaf siel\xc4\x85 i\xc5\xa1pildyti bet kok\xc4\xaf jo tro\xc5\xa1kim\xc4\x85. Stounas nusprend\xc5\xbeia pasirinkti \xc5\xa1lov\xc4\x99 ir sudaro sand\xc4\x97r\xc4\xaf 10-\xc4\x8diai met\xc5\xb3. Jau kit\xc4\x85 dien\xc4\x85 Stounas pabunda \xc4\xaf\xc5\xbeymus: j\xc4\xaf atpa\xc5\xbe\xc4\xafsta gatv\xc4\x97je, o leid\xc4\x97ja Konstancija Hari ne tik pasiruo\xc5\xa1usi i\xc5\xa1leisti jo knyg\xc4\x85, bet ir parduoti ekranizacijos teises. Stounas netrunka gauti visk\xc4\x85, apie k\xc4\x85 svajojo, ta\xc4\x8diau tuo pa\xc4\x8diu praranda savo draugus bei \xc4\xafsitikina, kad jo \xc5\xa1lov\xc4\x97 yra dirbtin\xc4\x97 ir nesuteikianti taip trok\xc5\xa1tos laim\xc4\x97s. Laikas nenumaldomai eina ir Stounas pra\xc5\xa1o velnio suteikti jam daugiau laiko, ta\xc4\x8diau \xc5\xa1is atsisako. Tuomet Stounas kreipiasi pagalbos \xc4\xaf kit\xc4\x85 leid\xc4\x97j\xc4\x85 Daniel\xc4\xaf Vebster\xc4\xaf, kuris buvo tokioje pa\xc4\x8dioje pad\xc4\x97tyje ir kuriam pavyko i\xc5\xa1silaisvinti. Vienintelis kelias yra teismo procesas, kuriame Vebsteris imasi ginti Stoun\xc4\x85 prie\xc5\xa1 velni\xc4\x85...'